Shavkatbek Ergashev yana Mirzo Ulug`bek tumani hokimi etib tayinlandi

Shavkatbek Ergashev Toshkent shahrining Mirzo Ulug`bek tumani hokimi etib tayinlandi. Bu haqda Toshkent shahar hokimligi axborot xizmati ma`lum qildi.
Mirzo Ulug`bek tumani hokimi lavozimida ishlab kelayotgan Sherzod Kudbiev Bandlik va mehnat munosabatlari vaziri lavozimiga tayinlangandi.
Shavkatbek Ergashev — 1964 yilda tug`ilgan  Toshkent avtomobil yo`llari instituti va Prezident huzuridagi Davlat va jamiyat qurilishi akademiyasini tamomlagan.
U mazkur tayinlovga qadar Uchtepa tumanini boshqarib kelgandi. Avvalroq Mirzo Ulug`bek tumani hokimi (2005−2013), ungacha esa Olmazor tumani hokimining birinchi o`rinbosari (2002−2005) bo`lgan.